চলচ্চিত্রে আসার আগে কখনই তিনি অভিনয়ের সঙ্গে যুক্ত হননি। বড় বোন গান শিখতেন, তার সঙ্গেই গলা মেলাতেন বুবলী। কিন্তু গানটা ঠিকমতো শেখা হয়নি। তবে গিটার বাজানো শিখছেন এ চিত্রনায়িকা। এসব কিছুই করছেন অভিনয়ের জন্য। অভিনয়ে আরও দক্ষ হওয়ার জন্য নিয়মিত অনুশীলনও করেন তিনি। এ প্রসঙ্গে বুবলী বলেন, ‘এখন তো অভিনয়কেই পেশা হিসেবে নিয়েছি। তাই এ মাধ্যমে যতটা ভালো কাজ করা যায় সেটি আমি করব। কোনো স্ক্রিপ্ট হাতে পাওয়ার পর আমার চরিত্র নিয়ে বাসায় অভিনয় প্র্যাকটিস করি। সিনিয়রদের পরামর্শ নিই। স্ক্রিপ্ট ছাড়াও অভিনয়ের গভীরতা সম্পর্কে জানার চেষ্টা করি।’